Met grote droefheid en 'n diepe teleurstelling rig ek my tot u. In 1989 het u aangetree as president van Suid-Afrika. Soos ’n Superman het u aangetree as leier van ’n Superparty. Binne 5 jaar het u gedoen wat geen ander leier voor u, ooit sou waag nie.
In 1990 het u dit goed gevind om Suidwes-Afrika weg te skenk. Vir hierdie baie belangrike besluit het u die kiesers van Suid-Afrika nie geraadpleeg nie. U het ’n beslissing geneem sonder 'n mandaat.
In 1992 het ons 'n referendum gehou op die vraag of u met die ANC mag onderhandel. Die referendumvraag was “onderhandeling” en nie “oorgawe” nie. U het verder nog 'n belofte gemaak dat daar 'n tweede referendum sou kom na afloop van die onderhandelinge. Hierdie tweede referendum het ons nooit gesien nie. U het die oorgawe aan die ANC beklink sonder 'n mandaat van die blanke kieser.
In 1994 skenk u Walvisbaai weg. U het wederom nie 'n mandaat gehad om 'n deel van die land weg te skenk nie.